**Kunfehértó Község Polgármesterének**

**ELŐLTERJESZTÉSE**

**a Képviselő-testület 2018. május 30.-i ülésére**

**bölcsőde létesítése tárgyában**

**Tisztelt Képviselő-testület!**

Az Országgyűlés a 2015. december 15-ei ülésén fogadta el az egyes szociális, gyermekvédelmi, családtámogatási tárgyú és egyéb kapcsolódó törvények módosításáról szóló 2015. évi CCXXIII. törvényt, mely - egyebek között - módosította a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.).

A módosítás következtében 2017. január 1. napjától egységes szabályozás lép életbe a gyermekek napközbeni ellátására vonatkozóan.

2017. január 1-én lépett hatályba a Gyvt. 94. § (3a) bekezdése, mely szerint, ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a települési önkormányzat köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

Az Önkormányzat sikeresen pályázott a TOP-1.4.1-16 A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével pályázaton, és nyert 30 millió forintot mini bölcsőde kialakítására, az Úttörő tér 7. szám alatti iskolai étkeztetést biztosító ingatlan jelenleg használaton kívüli részére.

A Nemzeti köznevelésről szóló 2011. évi CXC. törvény (továbbiakban: Nkt.) 4. § 11. pontja az alábbiak szerint rendelkezik az **intézményátszervezés** fogalmáról:

*„intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés c)-j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges.”*

E rendelkezés értelmében a fent javasolt átszervezési mód intézményátszervezésnek minősül, melyre az alábbi jogszabályi előírások, határidők vonatkoznak:

Az átszervezésről a képviselő-testületnek határozatot kell hoznia. A Nkt. 83. § (3)-(4) bekezdése értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi az intézmény alkalmazotti közössége, az óvodaszék, a szülői szervezet, véleményét. (előterjesztéshez csatolva)

Az Nkt. 84. § (7) bekezdése szerint a fenntartó legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. Ezen határidő betartásával fejezi ki átszervezési szándékát a képviselő-testület.

Tekintettel arra, hogy a mini bölcsőde 2019. január 1. napjával indul, szükség lesz az alapító okirat módosításra, melyben a bölcsődével kapcsolatos módosítások - 2019. január 1. napjától - kerülnek elfogadásra.

A fentieket figyelembe véve kérem a Képviselő-testület az előterjesztés megtárgyalására, a határozati javaslat elfogadására.

**Határozati javaslat : …/2018. (V….)**

**Kunfehértó Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 42. § 7.) pontjában biztosított jogkörében – figyelemmel az 1997. évi XXXI. tv. 175.§ (5) bekezdésében foglalt kötelezettségére – 2019. január 1. napjától új feladatként mini bölcsődét kíván létrehozni a fenntartásában működő Mosolyvár Óvodában. Felkéri a polgármestert az intézmény átszervezésének, alapfeladatának és nevének megváltoztatása érdekében a szükséges intézkedések megtételére.**

**A Képviselő-testület az új feladata: a bölcsődei ellátás biztosítása**

**a) formája: mini bölcsőde (Gyvt. 43/A. §)**

**b) szervezeti működése: többcélú óvoda-bölcsőde (Gyvt. 43/A. § (2) bek. c) pontja)**

**c) intézményi székhelye: Kunfehértó, Ady Endre u. 4.**

**d) feladatellátás helye : Kunfehértó, Úttörő tér 7. szám alatt lévő (iskolai étkeztetést biztosító ) ingatlanon belül**

**e) feladatellátó intézmény új elnevezése, neve: Mosolyvár Óvoda és Mini Bölcsőde**

**f) működését biztosító intézmény fenntartója: Kunfehértó Község Önkormányzata**

**g) működés kezdési időpontja: 2019. január 01. napjától (határozatlan időre) intézményi vezetése jelenlegi struktúrában, külön vezető kinevezése nélkül**

**i) intézményi gazdálkodása: éves költségvetésből gazdálkodó költségvetési szerv**

**j) intézménybe felvehető gyermekek életkora: 20 hetes kortól 3 éves korig (Gyvt. 42. § (1) bekezdés)**

**k) intézménybe felvehető gyermekek létszáma: legfeljebb 7 fő gyermek, 1 csoport (15/1998. (IV. 30.) NM rendelet 49.§)**

**l) költségeinek fedezete: feladat finanszírozás keretében állami költségvetési támogatás**

**m) személyi feltételei: 1 fő kisgyermeknevelő és 1 fő bölcsődei dajka, továbbá helyettese**

**n) működés tárgyi feltételei (eszközök): épület OTÉK szerinti, eszközök NM rendelet 11. melléklete szerinti**

**o) személyi és intézményi térítési díjak: gyermekétkeztetés és intézményi ellátás esetén fenntartó döntése szerinti**

**p) időkerete (nyitvatartási idő): napi 10 óra (NM rendelet 37. § (1) bekezdés (de. 7 órától du. 17 óráig)**

**q) szükséges felszerelések beszerzése: központi vissza nem térítendő fenntartó pályázati támogatás + önerőből**

**r) szakmai feltételei: országos alapprogramra épülő helyi szakmai program, házirend**

**szerint**

**s) működési engedélyezési eljárás lefolytatása: Bás-Kiskun Megyei Kormányhivatal**

Felelős: Huszár Zoltán

Határidő:2018. május 31.

Értesül: óvodavezető

szociális ügyintéző

Kunfehértó, 2018. május 23.

Huszár Zoltán

polgármester